b'\n_START_ARTICLE_\nMobile Legends: Bang Bang\n_START_SECTION_\nPaglalaro\n_START_PARAGRAPH_\nAng Mobile Legends: Bang Bang ay isang Multiplayer Online Battle Arena na dinesenyo para sa mga mobile phones. Mayroong dalawang magkasalungat na pangkat na naglalaban para maabot at wasakin ang base ng kalaban habang pinoprotektahan nila ang kanilang base upang kontrolin ang kanilang daanan, mayroong tatlong landas (lanes) at kilala bilang "top", "middle," at "bottom", na kumokonekta sa magkabilang base._NEWLINE_Bawat pangkat, mayroong limang manlalaro na kumokontrol sa isang abatar, kilala bilang "hero", sa kanilang mga sariling kagamitan. Mga mahihinang karakter na kompyuter ang kumokontrol ay tinatawag na "minions", naka-spawn sa base ng magkabilang grupo at pumupunta sa tatlong lane sa base ng magkasalungat na grupo, mga kalaban at torre.\n_START_SECTION_\nPagtanggap\n_START_PARAGRAPH_\nNaging patok ang laro sa Timog-silangang Asya (SEA), kung saang ito ang pinaka-nadadownload na malayang aplikasyon na larong bidyo sa mga gumagamit ng iPhone noong 2017. Ginanap na sa rehiyon ang mga torneong Mobile Legends, kabilang na ang taunang Southeast Asia Cup.\n_START_SECTION_\nPandaigdigang paligsahan\n_START_PARAGRAPH_\nKinompirma na ang Mobile Legends ay ang unang titulong esports na nakasama bilang isang kaganapang pangmedalya sa Palaro ng Timog Silangang Asya 2019.\n_START_SECTION_\nPagtatalo sa karapatang-ari\n_START_PARAGRAPH_\nNoong ika-11 ng Hunyo 2017, ipinahayag ng Riot Games, ang kompanyang gumawa at naglimbag ng MOBA PC game na League of Legends, ay nagsampa ng kaso laban sa gumawa ng Mobile Legends: Bang Bang, ang Shanghai Moonton Technology, sa Central District Court of California na nagpakita ng kalabagan sa ilang mga trademarks sa laro, kabilang na ang mapa ng laro, na mukhang parehas sa tinatawag na Summoner\'s Rift. Kabilang na ang dalawang ibang mga laro, Magic Rush: Heroes and Mobile Legends: 5V5 MOBA na napunta na sa mga tanong. Ito rin ay inihayag na ang sa totoo lang, tahimik na sinara ng Moonton ang naunang laro \xe2\x80\x94 Mobile Legends: 5V5 MOBA, pagkaraang tinawagan ng Riot Games ang Google Play at Apple\'s App Store na ipasara ang laro, at muling in-upload ang parehong laro ngunit sa ibang pangalan \xe2\x80\x94 Mobile Legends: Bang Bang na may kaunting mga pagbabago kabilang na ang pagpalit ng logo, bilang ang kauna-unahan rin na nag-ayos ng logo ng League of Legends. _NEWLINE_Kalaunan, naglabas ng isang pahayag ang Moonton sa parehong araw sa pamamagitan ng kanilang pahina sa Facebook, na nagbabatikos sa midya dahil sa "hindi totoong impormasyon at mga bulung-bulungan" at iginiit na "nakarehistro at nakaprotekta na ang karapatang-ari nito sa maraming mga bansa sa buong mundo". Iginiit nito kalaunan na pag-aari ng Moonton ang pangkaisipan na karapatang-pag-aari at nagbanta ng hakbang ligal laban sa midya at mga kakompetensiya dahil sa pagkakalat ng walang katotohanang impormasyon tungkol sa Montoon at sa laro._NEWLINE_Noong Hulyo 2018, ginawaran ng isang hukuman sa Tsina ang Tencent, punong kompanya ng Riot, ng US$2.90 milyon (RMB19.4 milyon) bilang bunga kasunod ng pagkapanalo nito sa asunto laban sa Moonton.'